Приложение 4

|  |  |
| --- | --- |
|  |  |

**“Университетска многопрофилна болница за активно лечение “Св. Георги” ЕАД, гр. Пловдив**

“Университетска многопрофилна болница за активно лечение “Св. Георги” ЕАД, гр. Пловдив (УМБАЛ „Свети Георги“ ЕАД, гр. Пловдив) с ЕИК 115576405 е лечебно заведение, еднолично акционерно дружество, в което министърът на здравеопазването упражнява правата на държавата като едноличен собственик на капитала с предмет на дейност: Осъществяване на болнична помощ.

УМБАЛ „Свети Георги“ ЕАД, гр. Пловдив е правоприемник на факултетска болница, част от структурата на бившия ВМИ – Пловдив, преобразувана в търговско дружество – лечебно заведение за болнична помощ през 2000г. Мисията на лечебното заведение е да предлага и предоставя достъпна, висококачествена и висококвалифицирана медицинска помощ - в обхват, качество и обем, които да задоволяват потребностите от болнична медицинска помощ и високоспециализирани дейности и изследвания на населението от Южен Централен регион; медицинска помощ, която е насочена към възстановяване и укрепване на здравето на населението, към снижаване на смъртността и повишаване качеството на живот на населението на област Пловдив и региона на Южна България. Стратегическата цел е насочена към разширяване спектъра на предлаганите медицински услуги с такива по промоция на здравето и профилактика на болестите, за повишаване качеството, ефективността и контрола на медицинските дейности, в частност на болничните такива. Основната цел – достигане на оптимално ниво на осигуреност на населението на област Пловдив и Южен централен район от болнични услуги и удовлетвореност на потребителите на тези услуги при условията на устойчиво развитие и положителни финансово-икономически показатели на лечебното заведение. Към дружеството са учредени и функционират три дъщерни дружества – ДКЦ „Свети Георги” ЕООД, Трудова Медицина „Свети Георги” ЕООД и „Център за трансфер на знания и здравни технологии в ендоскопската хирургия ”Свети Георги” ДЗЗД.

 Стойността на активите към края на трето тримесечие на 2023 г. е 209 857 хил. лв. Задълженията на дружеството към 30.09.2023 г. са 54 572 хил. лв., от тях просрочените задължения са 813 хил. лв. Към края на разглеждания период размерът на собствения капитал на дружеството е 129 125 хил. лв., което е увеличение с 8,8% в сравнение със същия период на предходната година.

 Общо приходите към 30.09.2023г. са 193 658 хил. лв. Общо разходите за периода са 186 023 хил. лв. От тях 47,6% са разходи за материали, 40,3% са разходи за персонал и 12,1% са разходи за външни услуги, амортизации и други. Текущият финансов резултат на дружеството към 30.09.2023 г. е печалба в размер на 7 635 хил. лв., а общо всеобхватния доход за периода е в размер на 7 602 хил. лв. Персоналът на болницата е 2 736 души. През третото тримесечие на 2023 г. броят на преминалите болни е 70 795. Към 30.09.2023 г. заетостта на легловата база в болницата е била 72%, което е по-високо от средното за сектора за разглеждания период.

Информация за финансовите отчети на дружеството, анализи и доклади за дейността може да бъде намерена в Търговския регистър и РЮЛНЦ към Агенция по вписванията и на електронно-информационна система за публичните предприятия - <https://reports.appk.government.bg/public/Public/Reports?orgId=175> поддържана от АППК.

В изпълнение на Наредба № 5 от 17.06.2019 г. Министерството на здравеопазването започна да събира и публикува на електронната си страница, информация по ключови показатели, характеризиращи финансовото състояние и дейността на държавни и общински лечебни заведения за болнична помощ, част от които отговарят на търсенето на заявителя болниците. Данни за общо и просрочените задължения, брой преминали болни, използваемост на леглата, брой леглодни и др. показатели се публикуват за всяко тримесечие и са достъпни на адрес: <https://www.mh.government.bg/bg/politiki/standart-za-finansovo-upravlenie-na-drzhavnite-lechebni-zavedeni/>